
Par projekta iesniegšanu Lauku atbalsta dienesta izsludinātajā atbalsta pasākumā LA7 “Ieguldījumi ilgtspējīgai mežsaimniecībai”

Talsu novada pašvaldība (turpmāk – Pašvaldība) plāno piedalīties Lauku atbalsta dienesta (turpmāk – LAD) izsludinātajā projektu pieteikumu pieņemšanas 4. kārtā intervencē LA7 “Ieguldījumi ilgtspējīgai mežsaimniecībai”, iesniedzot projekta pieteikumu “Meža ieaudzēšana īpašumā “Jaundambīši” (turpmāk – Projekts). Projektu pieteikumu pieņemšana notiek no 2026. gada 15. jūlija līdz 2026. gada 4. septembrim. Projekta mērķis ir veikt meža ieaudzēšanu pašvaldībai piederošā zemes īpašumā, veicinot ilgtspējīgu zemes izmantošanu, palielinot meža platību, sekmējot oglekļa piesaisti un bioloģiskās daudzveidības saglabāšanu, kā arī nodrošinot kvalitatīvas un ilgtspējīgas mežaudzes izveidi. 
Projekta ietvaros plānota meža ieaudzēšana 2,54 ha platībā neizmantotā lauksaimniecības zemē nekustamajā īpašumā “Jaundambīši”, Lībagu pagastā, Talsu novadā, kadastra numurs 88720060054.
Intervences LA7 “Ieguldījumi ilgtspējīgai mežsaimniecībai” 4. kārtai pieejamais publiskais finansējums ir 8 500 000 EUR, no tā meža ieaudzēšanas aktivitātei paredzēti                2 000 000 EUR. Saskaņā ar LAD noteikto, meža ieaudzēšanai atbalsta likme ir 1 514 EUR/ha, bet atbalsta intensitāte ir 60 %. Projekta attiecināmās izmaksas ir 3 845,56 EUR (trīs tūkstoši astoņi simti četrdesmit pieci euro, 56 centi), no tām publiskais finansējums ir 2 307,34 EUR (divi tūkstoši trīs simti septiņi euro, 34 centi), savukārt Pašvaldības līdzfinansējums – 1 538,22 EUR (viens tūkstotis pieci simti trīsdesmit astoņi euro, 22 centi). 
Saskaņā ar Pašvaldības Attīstības programmas 2022.-2028. gadam, Ilgtermiņa mērķa SM3 “Viedi izmantotos resursos un zaļā domāšanā balstīta ekonomiskā attīstība”, vidēja termiņa prioritāte VTP3 “Mājoklis, vide un mobilitāte”, rīcības virziena RV14 “Īpašumu un vides pārvaldība”, uzdevumam U36. “Pilnveidot pašvaldības īpašumu pārvaldību”, rīcībai R36.1. “Apkopot, uzturēt un aktualizēt pašvaldības informāciju par nekustamajiem īpašumiem”, pamatojoties uz Pašvaldību likuma 10. panta pirmās daļas pirmo teikumu, Attīstības komitejas 2026. gada 11. augusta atzinumu un Finanšu komitejas 2026. gada 19. augusta atzinumu, 

Talsu novada pašvaldības dome nolemj:

1. Piedalīties Lauku atbalsta dienesta izsludinātajā projektu pieteikumu pieņemšanas 4. kārtā intervencē LA7 “Ieguldījumi ilgtspējīgai mežsaimniecībai” ar projektu “Meža ieaudzēšana nekustamā īpašumā “Jaundambīši””. 
2. Nodrošināt projekta priekšfinansējumu 3 845,56 EUR (trīs tūkstoši astoņi simti četrdesmit pieci euro, 56 centi) apmērā, tai skaitā projekta līdzfinansējumu 40 % apmērā – 1 538,22 EUR (viens tūkstotis pieci simti trīsdesmit astoņi euro, 22 centi) no 2026. gada Talsu novada pašvaldības Nekustamo īpašumu un vides aizsardzības departamenta budžeta uzskaites dimensijas tāmes A01.115. “NĪ apsaimniekošana” ekonomiskās klasifikācijas koda 2244.5. “Mežu apsaimniekošana”.


Domes priekšsēdētājs									A. Bērziņš


Dimiņa 25689921 
gunta.dimina@talsi.lv

Lēmumu nosūtīt: 
1) Finanšu un grāmatvedības departamentam;
2) Attīstības plānošanas, projektu vadības un tūrisma departamentam;
3) Nekustamo īpašumu un vides aizsardzības departamentam;
4) Sabiles un Stendes apvienības pārvaldei.

